Elísabet mun funda með Karli Bretaprinsi , Vilhjálmi Bretaprins , Harry og Meghan vegna málsins í dag . Meghan er stödd í Kanda en er sögð ætla að taka þátt í fundinum í gegnum Skype . Fjallað er um málið á vef BBC . Þar segir að um „ sögulegan “ fund sé að ræða þar sem ákvörðun um breytt samband Harrys og Meghan við bresku konungsfjölskylduna verði tekin . Drottningin er sögð vilja finna lausn á málinu sem fyrst . Í frétt BBC kemur fram að meðal þess sem talið er að Elísabet muni ræða á fundinum er hvort hjónin haldi konunglegum titlum sínum og hvaða hlutverkum þau muni gegna innan konungsfjölskyldunnar . Talið er að fjármál hjónanna verði einnig rædd en Harry og Meghan greindu frá því í tilkynningu sinni að þau ætla að freista þess að öðlast fjárhagslegt sjálfstæði . Ekki er vitað klukkan hvað fundurinn fer fram í dag .